
R. Valgiste, H. Paiste 

PÄEVAKORRAS:

1. Kuusalu Keskkooli kriisiplaani tutvustus
2. Kuidas kulges õpetajate streik?

3. Koolimüts

4. Mõtteid 09. aprillil toimunud seminarist „Hoolekogude roll koolivõrgu reorganiseerimise protsessis”

5. Mõtteid hariduskomisjoni hariduse arengukava tööst

6. Õppe- ja kasvatustööga tegelemine- vajadusel
7. Jooksvad küsimused.

Sõna võtab hoolekogu esimees Maria Trei ja tutvustab hoolekogu päevakorda. Annab sõna koolijuhtidele.
1. Kriisiplaan
V.Sats: Põhikooli- ja gümnaasiumiseadus paneb kohustused kõigile koolidele, et peab olema olemas kriisiplaan. Alus on meil endine, mis 4 aastat tagasi oli, aga seda on olnud vaja täiendada. 06.06. toimub õpetajatele, koolitöötajatele kriisiplaani tutvustamine, videofilmi vaatamine. Vahetunnis mängitakse läbi evakuatsiooniplaan. Kriis on raske/negatiivne eriolukord, silmas on peetud suuremaid juhtumeid. Infot annab ainult koolidirektor, otseühendus on meil Elioniga. Igasugune info läheb e-kirjaga lapsevanematele, ka helistamise teel, kooli kodulehele pannakse info välja. Uus teema on äkkrünnak, kõik peavad olema plaani läbi lugenud, mitte, et ainult annavad allkirja. 

I. Keerma: kooliraadio kaudu võib infot levitada.

Igal meeskonnaliikmel on omad ülesanded. Peame olema alati valmis, meeskond tuleb kokku, otsustab, mida tegema hakatakse jne. Oleneb olukorrast, mis on juhtunud, tuleb tegutseda. Enne tuleb saada info. Meditsiinitöötajalt, politseilt, siis alles saab info direktorilt.

R.Valgiste: Kas kõiki teavitatakse igast tekkinud hädaolukorrast? 

V. Sats: kõiki ei ole vaja alati teavitada, oleneb ikka kriisist.

M.Soom: koolikakluse teema. Kas on direktoril teada, kellel õpetajatest on olemas relvaluba. Vahel on vajalik hädakaitseseisundis hoopis teistmoodi käituda, kui muidu. Inimene sihib püstolitaolise esemega, siis on see seisund. Ettepanek: Üks politseinik siia tuua, las õpetab, kuidas reageerida, mida rääkida.

V.Sats: Õpetajad reageerivad, neid on vastavalt ka koolitatud politsei poolt. 

M.Trei: Kas sellist videofilmi on ka Teil olemas, kus näidatakse, mis juhtub löömise tagajärjel? Need on päris jubedad vaadata. 

Kriisiplaan saadeti tutvumiseks ka politseisse, kuid vastust pole siiani tulnud, kas on hea. Kas soovite, et saadan Teile elektroonselt tutvumiseks kriisiplaani? K.Sinisalu: Kas plaan on juba kinnitatud? V. Sats: Ei, plaani kinnitan ära  juunikuus, pärast töötajatega toimunud arutelusid.

Otsustati: Kiita kriisiplaan heaks

2. Kuidas kulges õpetajate streik?

Sõna sai M. Soom. Mis saab edasi, mis tulemused on täna? 

V. Sats: mina olin koolis, täna on siin kaks õpetajat, kes osalesid ja ka õppealajuhataja. Oleks  hea olnud, kui küsimused oleksid olnud kirjalikult esitatud, siis oleks praegu kerge vastata.

Ettepanek: palun panna kirja konkreetsed küsimused ja tuleme teema juurde sügisel tagasi.

I. Keerma: Konkreetset tulemust täna pole, me oleme teavitanud, endast märku andnud.

V. Sats: meil on koolis täna 2- õpetaja-metoodikut, 7- vanemõpetajat, 2-noorempedagoogi ja ülejäänud 39 on õpetajad.

Meie õpilased käisid teeviidal ja seal küsiti, mis palka nad sooviksid saada, kui tööle asuvad. Sooviti saada 1000 eurot kätte. Isegi meie õpetaja metoodikul ei ole täna sellist palka võimalik kätte saada.

Otsustati: kui on vajadus, siis tuleme selle teema juurde sügisel tagasi, aga enne palun esitada kirjalikud küsimused

3. Koolimüts

Sõna sai M. Soom: mul on kolm ettepanekut: 

1) võtame päevakorrast maha

2) 1. septembril paneme 1. klassi õpilastele mütsi pähe

3) teeks selle mütsiga tööd, statuut, etikett, koolis on majandusõpe, võtaks sinna programmi, õpilased saaksid tegeleda tootega, müügi, turundusega jne.

V.Sats: Kas mütsi jaoks on raha täna olemas? See ei saa olla ainult projektipõhine ettevõtmine, peaks olema jätkusuutlik

Mis eesmärki peab see müts kandma? M.Soom: väärikus, ühtekuuluvus, sümbol jne.

Kas vilistlased saavad selle võtta enda kanda? Täna meie koolis pole aktiivset vilistlasnõukogu. Tekib ikkagi küsimus, kust võtta selleks ettevõtmiseks raha? Ei saa ju vallaeelarvesse kirjutada sellist rida juurde, raha napib niigi.

K.Sinisalu: Ei tuleks seda teemat küll maha võtta, keegi peab olema selle ettevõtmise eestvedaja

M.Soom: Kindlasti ei juhtu veel midagi selle aasta 1. septembril, küll aga arvan, et uuel õppeaastal võiks välja kuulutada konkursi mütsi kavandiks jne. 

Otsustati:  Margus tegeleb teemaga edasi, tutvustab koolimütsi ideed Õpilaste omavalitsusse koosolekul, mis toimub igal esmaspäeval kl 10.35. Mõte on teha majandusõppe raames tooteanalüüs.

4. Mõtteid 09. aprillil toimunud seminarist „Hoolekogude roll koolivõrgu reorganiseerimise protsessis”

M.Trei tutvustas kokkuvõtet seminarist. Seminaril meie poolt keegi ei osalenud ja tutvustatav kokkuvõte saadeti Maria palvel Eesti Lastevanemate Liidu poolt. Kokkuvõtteks kirjapandud mõtete alusel tundub, et seminari emotsioonid olid kõrged, seminaril tõdeti, et edasise osas on teadmatus suur. Paistab, et ühtset seisukohta, milline on hoolekogude roll koolivõrgu reorganiseerimise protsessis, ei sõnastatud.
Siin on  kokkuvõte toimunust:
"Hoolekogude roll koolivõrgu reorganiseerimise protsessis" 

1. Saame üheselt aru uuest PGSist tulenevatest seadustest. 

2. Hoolekogud saavad aru, mida tähendab ”koolivõrgu reorganiseerimise protsess”

3. Ootustest  ja koostöö vajalikkusest hoolekogudele räägivad kohalike omavalitsuste esindajad ja koolijuhid (KOV ja koolijuhid) 

4. Selguvad osapoolte ühised arusaamad, sõnastame vajadused ja ootused (suminagrupid)
Reedel 9. märtsil toimus Tallinnas (Inglise Kolledzis) seminar "Hoolekogude roll koolivõrgu reorganiseerimise protsessis" 

Sõnavõttudega esinesid: Irene Käosaar (HTM), Ott Kasuri (EMOL), Viivi Lokk (TLN. Haridusamet), Toomas Kruusimägi (Tallinna inglise kolledži direktor),  Liina Hirv (EÕEL) ja Aivar Haller (ELVL)

Küsimusi oli palju ja lõpuks koondasime tahvlile küsimused ja probleemid, mis vajavad selgust selleks, et saaksime edasi minna:

· MIS SAAB EDASI?!- küsis Mustvee Vene Gümnaasiumist Tallinna saabunud esindus ja jutt on siis kogukonna vene keelsest koolist kuid sama küsimus oli seminari läbiv teema ja painas kõiki.

· VAJALIK ON DIALOOG- leiti, et seni dialoog puudub

· TEADMATUS KÜLVAB HIRMU- hirm peegeldus ka küsimustes, lõpuks sai sõna HIRM punase värvi.

· MIS ON HARIDUS? – me kõik räägime kvaliteetsest haridusest kui hariduse mõiste on endiselt segane. Aivar Haller defineeris küsimuse- ”Valmisolek eluks”

· Mille alusel koolivõrku reorganiseeritakse? INFOSULG- keegi ei näi teadvat, mille alusel seda tehakse.

· UURINGUD PUUDUVAD VÕI KUI NEED ON SIIS POLE NEED AVALIKUD/VÕI ON VARJATUD!  - ELVLile on väidetud, et uuringud on olemas kuid meie ei ole näinud selliseid uuringuid millele saaks toetuda või mille alusel saaks mingit ülevaadet vajadustest

· PUUDULIKUKS HINNATI –KOOSTÖÖD, VIISAKUST JA KAASATUST.

· VAJA ON RÄÄKIDA!

Mida edasi teen?! Kõik osalejad mõtlesid välja vähemalt ühe tegevuse, mida MINA teen lähima kahe nädala jooksul, et olukorda parnada ja kirjutasid endale võetud ülesande üles. (Stiilis-maailma saame ainult meie ise muuta). 

Tahvlile said kirja veel mõned mõtted:

· Küsime KOVilt kuidas edasi? Küsis hoolekogu esindaja (minu kommentaar: aga kas KOV teab kuidas edasi?)

· Taheti teada: KUIDAS HOOLEKOGU TÖÖLE PANNA? Uuris KOVi esindaja

· ÜHISED ARUSAAMAD PUUDUVAD! Arvas hoolekogu esindaja

Statuudini (nagu plaanisin) me ei jõudnud ja seda polnud vaja kuna otsustajad HTMist olid kohal ja sealt tekkis arutelu, kõigil oli võimalus esitada statuudi sisend kuid see oli vene koolide keskne, selgus et vene keelse kogukonna mured on veel tõsisemad. Ilmselt kerkis ka vene k. kogukonna teema teravalt üles kuna neid olid kohal üsna suur esindus.

Otsustati:

Võtta kuuldud info teadmiseks
5. Mõtteid hariduskomisjoni hariduse arengukava tööst
M.Trei: andis tagasisidet, kuna viibis hoolekogu esindajana 26.03. ja 23. 04. hariduskomisjoni koosolekutel. 
Valla kahele viimasele Hariduskomisjoni istungile on kutsutud koolide hoolekogude liikmed. Kuusalu KK hoolekogu poolt viibis neil koosolekutel Kai, kui Hariduskomisjoni liikmena ja Maria külalisena. Maria tutvustab istungil räägitut ja tõstatab küsimuse, kas Kuusalu KK hoolekogu poolt oleks hea koostada ühtne nägemus hariduse arengukava jaoks kas siis Kuusalu kooli kohta või kogu valla hariduselu kohta?

Hetkel 6 haridusasutust ja Kiiu lasteaia valmimisega lisandub veel üks.

Kuusalu KK on hetkel heas majanduslikus seisus võrreldes teiste valla koolidega. Reaalne oht on, et kooli hoone jääb kitsaks lähitulevikus algklasside osas, kas lahendus oleks piirata kooli teeninduspiirkonda? Ruumilahendusena oleks tulevikus tugev Kuusalu põhikool ja Kolga kool keskkoolina. Oht on, et siis lähevad lapsed pigem Tallinna keskkooli, kui Kolgale või Loksale. 

Leiti, et hoolekogu peaks ühtse seisukoha võtma, kuid ootame ära HTM poolt koostatava uue rahastamissüsteemi ja koolide reorganiseerimise otsuse. Ebakindlus selle suhtes, milline on tulevikus hariduse korralduse areng Kuusalu vallas.

Võtta Kuusalu valla arengukava hariduse valdkonnakava väljatöötamise aluseks:
1. Hariduse erinevate valdkondade ja tüüpide arengu visioon Kuusalu vallas  - formaliseeritud alusharidus, algharidus, põhiharidus, keskharidus, kõrgharidus, vabaharidus, huviharidus, täiskasvanuharidus, ... ;

2. Hariduse korralduse areng Kuusalu vallas  - missugused kohaliku omavalitsuse hallatavad lasteaiad ja koolid ning muud haridusasutused, missugused eraharidusasutused, missugune riigi alluvusega haridus, veebipõhine haridus, ... ;

3. Kuusalu vallast saadava hariduse sisu areng;

4. Haridust toetav taristu Kuusalu vallas - raamatukogud, rahvamajad, spordikompleksid, muuseumid, looduskeskkond, MTÜ-d, ... .

Otsustati: võtta antud  informatsioon teadmiseks

6. Õppe- ja kasvatustööga tegelemine- vajadusel

K.Sinisalu: Koolispetsialistidega koostöös arutasime seda teemat ja ei ole praegu ühtegi last, kelle küsimust tuleks meil hoolekogu koosolekul täna arutada. See töö toimub järjepidevalt.

7. Jooksvad küsimused.
M.Trei võtab sõna:
Hoolekogu liikmete vahel toimus meilitsi hääletus teemal kes on poolt, et hoolekogu töö alusdokumendiks kinnitatakse Üldhariduskooli ja huvikooli hoolekogu moodustamise kord ja töökord. 6 aprillil võttis Maria kokku hääletustulemused: 3 kirjalikku poolthäält,
üks suuline poolthääl ja Maria poolthääl ning 1 erapooletu hääl. Kokku 5 poolthäält ja 1 erapooletu, üle poolte hoolekogu liikmete arvust. Seega võeti vastu otsus, et Kuusalu Keskkooli hoolekogu tegutsemise alusdokumendiks saab Kuusalu Vallavolikogus 28.märtsil 2012 vastu võetud "Üldhariduskooli ja huvikooli hoolekogu moodustamise kord ja töökord" dokument. Praegune põhimäärus tunnistatakse Kuusalu Vallavalitsuse poolt kehtetuks.

Hoolekogu pöördumisele rattahoidla turvalisus Vallavalitsuse poole ei ole tulnud lõplikku vastust. Meeldetuletuseks esimene kiri tehti 20.06.2011. Kuna vastust ei tulnud, siis tehti järelpärimine 30.01.2012, millele tuli abivallavanem Tõnu Ammussaarelt täiendavat infot küsiv kiri 31.01.2012. Meie järgmine kiri 29.02.2012. Viimasele kirjale vastust tulnud ei ole ja on tehtud järelpärimine 17.04.2012. Maria jälgib asjaajamise korda ja teeb vajadusel järjekordse järelpärimise17.05.2012.

Seekordne koosolek oli selle õppeaasta viimane. Maria tänas kõiki hoolekoguliikmeid ja külalisi aktiivse osavõtu eest. Eraldi tänas Maria veel Kaid, kes on aidanud oma kogemusega kaasa, et hoolekogu töö on olnud sujuv ja kõik vajalikud dokumendid on õigesti ja õigeaegselt vormistatud. Hoolekogu tänas omalt poolt Mariat, kes on esimesel õppeaastal kenasti hakkama saanud hoolekogu töö juhtimisega.

Järgmise korralise koosoleku aeg lepitakse kokku järgmise (2012-2013) õppeaasta alguses.
Koosoleku juhataja hoolekogu esimees Maria Trei: /allkirjastatud digitaalselt/
                                                                                  allkiri

Koosoleku protokollija Kai Sinisalu: /allkirjastatud digitaalselt/
                                                           allkiri

